**Mattias Sunneborn** (s. 27. syyskuuta 1970 Visby) on ruotsalainen pituushyppääjä.

Hän karsiutui Tokion MM-kilpailuissa 1991 ja sijoittui 11:nneksi Genovan sisäratojen EM-kilpailuissa 1992. Seuraavana vuonna hän osallistui sekä Toronton sisäratojen MM-kilpailuihin että Stuttgartin MM-kilpailuihin karsiutuen kummallakin kerralla. Vuonna 1994 hän oli Pariisin sisäratojen EM-kilpailuissa seitsemäs ja Helsingin EM-kilpailuissa yhdeksäs.

Hänen parhaat vuotensa olivat 1995 ja 1996, jolloin hän voitti hopeaa Barcelonan sisäratojen MM-kilpailuissa (1995), kultaa Tukholman sisäratojen EM-kilpailuissa (1996) ja sijoittui kahdeksanneksi Atlantan olympialaisissa (1996), mutta karsiutui Göteborgin MM-kilpailuissa (1995).

Vuonna 1997 hän karsiutui sekä Pariisin sisäratojen MM-kilpailuissa että Ateenan MM-kilpailuissa. Seuraavana vuonna hän sijoittui yhdeksänneksi Valencian sisäratojen EM-kilpailuissa ja viidenneksi Budapestin EM-kilpailuissa. Hän karsiutui Sydneyn olympialaisissa 2000 ja Edmontonin MM-kilpailuissa 2001.

Hän piti hallussaan ulkoratojen Ruotsin ennätystä 821 cm, jonka hän hyppäsi Malmössä 27. kesäkuuta 1996. Michel Tornéus rikkoi ennätyksen 22. heinäkuuta 2012 Kuortaneella hypättyään 822 cm. Sisäradoilla hän hyppäsi Ruotsin ennätyksen 820 cm Barcelonassa 11. maaliskuuta 1995 voittaessaan hopeaa sisäratojen MM-kilpailuissa. Michel Tornéus sivusi ennätystä helmikuussa 2013 ja rikkoi sen 3. maaliskuuta 2013 hypättyään 829 cm.

Parhaat tulokset vuosittain
---------------------------

|  | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ulkoradat | 789 |  | 805 | 800 |  | **821** | 800 | 801 | 778 | 808 | 803 | 779 |  |  |  |  |  | 751 | 739 | 755 |  | 742 | 740 |
| Sisäradat |  | 770 | 761 | 796 | **820** | 806 | 819 | 780 |  | 780 | 786 | 759 |  |  |  | 721 |  | 740 |  | 734 | 740 | 744 | 759 |

Lähteet
-------

* Mattias Sunneborn Kansainvälinen yleisurheiluliitto.  (englanniksi)
* Mattias Sunneborn Tilastopaja (vaatii kirjautumisen, maksullinen palvelu).  (englanniksi)

### Viitteet

1. ↑  Sisäratojen EM-kilpailut 1992: Miesten pituushypyn tulokset (saksaksi)
2. ↑  Sisäratojen EM-kilpailut 1994: Miesten pituushypyn tulokset (saksaksi)
3. ↑  *Yleisurheilun EM-kisat Helsinki '94*, s. 49. Suomen International Publications, 1994.
4. ↑  Sisäratojen EM-kilpailut 1996: Miesten pituushypyn tulokset (saksaksi)
5. ↑  Sisäratojen EM-kilpailut 1998: Miesten pituushypyn tulokset (saksaksi)
6. ↑  EM-kilpailut 1998: Miesten tulokset (englanniksi)
7. ↑  Pitkämäki heitti lähes 85 metriä *hs.fi*.  22.7.2012. Helsingin Sanomat. Viitattu 22.7.2012.
8. ↑  Ruotsin ennätykset (Arkistoitu – Internet Archive) (ruotsiksi)
9. ↑  Julin, Lennart: World leads from Aregawi, Rupp and Dibaba in Stockholm  21.2.2013. IAAF. Viitattu 3.3.2013. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Ruotsi

 |
|  |
| Henkilöt | 
* World Athletics
* Tilastopaja 🔒

 |

 |